K Ú P N A   Z M L U V A   Č. …......... 

uzavretá podľa Zákona č. 513/1991 Zb. Obchodného zákonníka, 
v znení neskorších predpisov 



ZMLUVNÉ STRANY

Objednávateľ:

Názov:				AGROVEX Novoť, družstvo
Sídlo:                      		Novoť 029 55                                                                        
IČO:                         		00164003
DIČ:                        		2020426463
IČ DPH :                 		SK2020426463
Zastúpený:			Ing. Jozef Kondela - predseda     
IBAN:				................................................
(ďalej len „objednávateľ“)			 

a 

Dodávateľ:

Názov:				…..............................................................................
Sídlo:				…..............................................................................
IČO:				…..............................................................................
DIČ:				…..............................................................................
IČ DPH:			…..............................................................................
V zastúpení:			…..............................................................................
IBAN:				…..............................................................................	
E-mail:				…..............................................................................	
Zapísaný v registri:		…..............................................................................
Číslo zápisu:			…..............................................................................
(ďalej len „dodávateľ“)			 


Čl. 1. Predmet plnenia zákazky diela

1. Dodávateľ sa zaväzuje, že zabezpečí kompletnú dodávku tovaru na predmet zákazky s názvom: „Ťahaný miešací kŕmny voz s frézovacím nakladacím zariadením“, ktorá je výsledkom verejného obstarávania. Dodávateľ sa zaväzuje dodať predmetný tovar vo vlastnom mene a na vlastnú zodpovednosť v zmysle technických požiadaviek na predmet zákazky uvedených v prílohe č.1 k tejto kúpnej zmluve. 



Čl. 2. Miesto a termín plnenia predmetu zmluvy

1. Lehoty plnenia predmetu zmluvy podľa čl. 1. tejto zmluvy sú nasledovné:
Termín dodania: najneskôr do 14 dní od dňa účinnosti tejto Kúpnej zmluvy podľa čl. 10 bod č. 8. 

1. Ak dodávateľ pripraví predmet zmluvy na odovzdanie pred dohodnutou lehotou plnenia, zaväzuje sa objednávateľ k prevzatiu aj v skoršom ponúknutom termíne.

1. Miestom dodania predmetu zmluvy je sídlo Objednávateľa. 


Čl. 3. Cena

1. Cena za dodanie predmetu zmluvy v rozsahu podľa čl. 1. tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so zák. č. 18/1996 Z. z. o cenách, na základe predloženej cenovej ponuky v obstarávaní.

1. 	Cena za dodanie celého predmetu zmluvy podľa čl.1.:
	cena bez DPH					         ...................................... EUR
	hodnota DPH             				         ...................................... EUR
	cena celkom vrátane DPH				         ...................................... EUR
	
	slovom: ................................................................... EUR

1. Dohodnutá cena za dodanie predmetu zmluvy je stanovená v zmysle zákona ako maximálna, pevná, t. j. cena, ktorú nie je možné prekročiť. V cene dodávky predmetu zmluvy sú zahrnuté aj kompletné náklady na prepravu tovaru do miesta prevzatia tovaru a požadované služby - zaškolenie minimálne jednej osoby pri odovzdaní predmetu zmluvy.

1. Objednávateľ neposkytne dodávateľovi finančný preddavok.

1. Na akúkoľvek zmenu zmluvy je potrebný súhlas oboch zmluvných strán formou zmeny zmluvy (dodatku) k tejto kúpnej zmluve.


Čl. 4. Platobné podmienky

1. Cenu za predmet zmluvy uhradí objednávateľ na základe vystavenej faktúry – daňový doklad, ktoré dodávateľ vystaví a doručí objednávateľovi najneskôr do 7 dní po písomnom vyzvaní na dodanie tovaru.

2. Faktúra musí byť objednávateľovi vrátane všetkých príloh doručená vo 2 originálnych vyhotoveniach.

3. Dodávateľ zodpovedá za správnosť a úplnosť faktúry, ktorá musí mať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.

4. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

5. Lehota splatnosti faktúry je 14 dní od doručenia objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

6. Platba bude vykonaná bezhotovostným platobným stykom na účet dodávateľa. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu dodávateľa.

Čl. 5. Záručná doba a zodpovednosť za vady

1. Dodávateľ zodpovedá za to, že predmet tejto zmluvy bude dodaný podľa technického zadania a podmienok tejto zmluvy a že počas záručnej lehoty bude mať vlastnosti dohodnuté v tejto zmluve.

1. Dodávateľ zodpovedá za prípadné skryté vady, ktoré sa zistia po jeho odovzdania objednávateľovi. Za vady, ktoré sa prejavili po odovzdaní predmetu zmluvy, zodpovedá dodávateľ iba vtedy, ak boli spôsobené porušením jeho povinností.

1. Záručná lehota na predmet zmluvy v zmysle prílohy č. 1 k tejto zmluve je 24 mesiacov.

1. V čase trvania záručnej doby má objednávateľ nárok na bezplatné odstránenie prípadnej vady. Za záručnú vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia alebo v dôsledku chyby v manipulácií. 

1. Nárok na bezplatné odstránenie vady uplatní objednávateľ bezodkladne po zistení tejto vady písomnou formou u dodávateľa.

1. Dodávateľ sa zaväzuje začať s odstraňovaním prípadných vád predmetu zmluvy v zmysle bodu 2. tohto článku zmluvy bezodkladne od prevzatia písomného uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou.


Čl. 6. Podmienky dodania

1. Dodávateľ dodá predmet zmluvy na svoje náklady a pri vlastnom zabezpečení bezpečnosti práce a zabezpečení plnenia všetkých legislatívnych opatrení vzťahujúcich sa na dodanie predmetu zmluvy.

2. Dodávateľ zabezpečí na svoje náklady dopravu a skladovanie všetkých materiálov, výrobkov a doplnkov a ich presun zo skladu na miesto určenia dodania tovaru.


Čl. 7. Zmluvné pokuty a sankcie

1. Ak dodávateľ odovzdá predmet zmluvy po termíne uvedenom v čl. 2., môže objednávateľ účtovať zmluvnú pokutu vo výške 0,05 % z celkovej ceny predmetu zmluvy za každý začatý deň omeškania.

1. Ak dodávateľ neodstráni vady v dohodnutom termíne podľa čl. 5. bod 6., môže objednávateľ účtovať zmluvnú pokutu za každú vadu vo výške 100,00 EUR za každý deň omeškania za vadu alebo nedorobok.

1. Ak dodávateľ nezačne s odstraňovaním vád v čase podľa čl. 5. bod 6., môže objednávateľ účtovať zmluvnú pokutu 100,00 EUR za každý deň omeškania a vadu.

1. Ak je objednávateľ v omeškaní z úhradou faktúry, môže dodávateľ účtovať objednávateľovi úrok z omeškania vo výške 0,02 % z nezaplatenej sumy za každý deň omeškania.

Čl. 8. Vyššia moc

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, COVID2019, atď.

1. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej strane.


Čl. 9. Ostatné ustanovenia                         

1. Objednávateľ a dodávateľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.

2. Dodávateľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Dodávateľ sa bude riadiť súťažnými podkladmi, pokynmi objednávateľa, zápismi a dohodami oprávnených pracovníkov zmluvných strán.

3. Zmluvné strany majú právo ukončiť túto zmluvu okrem iných spôsobov stanovených touto zmluvou a príslušnými ustanoveniami Obchodného zákonníka aj dohodou. Zmluvné strany sa zároveň zaväzujú, že akékoľvek spory vzniknuté z tohto záväzkového vzťahu budú riešiť prednostne dohodou.

4. Oprávnení zamestnanci Platobnej agentúry, Ministerstva pôdohospodárstva a rozvoja vidieka SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

5. Dodávateľ sa zaväzuje zmluvne zabezpečiť strpenie kontroly a poskytnutie súčinnosti tak, ako je uvedené v bode č. 4 tohto článku, aj zo strany jeho prípadných subdodávateľov.

Čl. 10. Záverečné ustanovenia

1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.

2. Akékoľvek zmeny a doplnky tejto zmluvy musia byť vykonané formou písomnej zmeny zmluvy (dodatku) v súlade so Zákonom o verejnom obstarávaní, podpísaných oprávnenými zástupcami obidvoch zmluvných strán.

3. Práva a povinnosti tejto kúpnej zmluvy predchádzajú aj na prípadných právnych nástupcov obidvoch zmluvných strán.

4. Obidve zmluvné strany sa zaväzujú ohlásiť všetky zmeny údajov dôležitých                          pre bezproblémové plnenie zmluvy, druhej strane.

5. Neoddeliteľnou súčasťou tejto zmluvy je príloha č. 1 (Technická špecifikácia).

6. Táto zmluva je vyhotovená vo dvoch vyhotoveniach, z ktorých objednávateľ obdrží 1 (jedno) a dodávateľ 1 (jedno) vyhotovenie.

7. Táto Kúpna zmluva nadobúda platnosť dňom jej podpisu obidvomi zmluvnými stranami  a účinnosť po zverejnení v Centrálnom registri zmlúv. 



Príloha č. 1: Technická špecifikácia




Novoť, dňa: ............. 2026                          		..............................., dňa: ............ 2026
					
	


Za objednávateľa:					Za dodávateľa:


	

.............................................				...............................................


Ťahaný miešací kŕmny voz s frézovacím nakladacím zariadením
2

